მარსელო ვიეირა და სილვა ჟუნიორი

მარსელო ვიეირა და სილვა ჟუნიორი (პორტ. Marcelo Vieira da Silva Júnior; დ. 12 მაისი, 1988; რიო-დე-ჟანეირო, ბრაზილია), ან უბრალოდ მარსელო — ბრაზილიელი ფეხბურთელი, თამაშობს მარცხენა მცველის პოზიციაზე. მარსელომ ფეხბურთის თამაში 9 წლისამ დაიწყო. 13 წლის ასაკში მისით საფეხბურთო კლუბ, ფლუმინენსეს სკაუტები დაინტერესდნენ. ფეხბურთელის ოჯახი ძალიან ხელმომჭირნედ ცხოვრობდა. ამ მიზეზით ერთ ხანს მარსელომ სპორტის ამ სახეობის მიტოვებაც კი გადაწყვიტა, თუმცა ფლუმინენსეს მესვეურებმა ეს გადაწყვეტილება გადააფიქრებინეს. ახალგაზრდულ გუნდებში თამაშის შემდეგ, 2005 წლის 13 ნოემბერს ამ კლუბში მისი დებიუტიც შედგა, ვასკო და გამასთან შეხვედრაში, მარსელო მეორე ტაიმიდან ჩაერთო მატჩში, თუმცა მისი გუნდი მაინც დამარცხდა, ანგარიშით 2-0. მარსელო რეალის ფეხბურთელი 2007 წლის ზამთრის სატრანსფერო ფანჯრის დროს გახდა. აი რა განაცხადა მადრიდელთა პრეზიდენტმა, რამონ კალდერონმა ბრაზილიელის პრეზენტაციაზე: "მარსელო ჩვენთვის მნიშვნელოვანი შენაძენია. ის ახალგაზრდა და ენერგიულია და გუნდს უფრო გამოაცოცხლებს. გარდა ამისა, ბრაზილიელი ჩვენი სპორტული გეგმის ნაწილია, რომელიც გუნდის გაახალგაზრდავებას ეხება. ამ ტრანსფერის განხორციელებით ძალიან გახარებულები ვართ, რადგან ფეხბურთელის შეძენა თითქმის ნახევარ ევროპას სურდა." მარსელოს დებიუტი ახალ კლუბში დეპორტივოს წინააღმდეგ შედგა, 2007 წლის 7 იანვარს. იმავე წლის 14 აპრილს ფეხბურთელმა სამეფო კლუბის ძირითად შემადგენლობაში პირველად იასპარეზა. მას შემდეგ რაც რეალის სათავეში ბერნდ შუსტერი მოვიდა, ბრაზილიელს მუდმივი სათამაშო პრაქტიკა აქვს. მარსელო რეალის ძირითადი შემადგენლობის მოთამაშე და საფეხბურთო ექსპერტების ვარაუდით, გუნდის ერთ-ერთი საკვანძო ფიგურაა. 2006 წელს, მარსელომ ბრაზილიის ეროვნულ გუნდში სადებიუტო მატჩი გოლით აღნიშნა. მან უელსის ნაკრებს გაუტანა შესანიშნავი შორეული გოლი, რომელიც როგორც ამბობენ, მხოლოდ ბრაზილიელი მცველებისთვისაა დამახასიათებელი. ფეხბურთელს ხშირად ადარებენ მის ცნობილ თანამემამულე მცველს, რობერტო კარლოსს. მარსელომ ბრაზილიის ნარკების რიგებში მონაწილეობა მიიღო 2008 წლის პეკინის ოლიმპიურ თამაშებზე. სადაც კარლოს დუნგას თავკაცობით, მან და მისმა თანაგუნდელებმა ვერცხლის მედალი მოიპოვეს. მარსელოს მარცხენა ფეხით ძალიან ძლიერი დარტყმა აქვს. გარდა ამისა, ფეხბურთელი საჯარიმო დარტყმებსაც ასრულებს. ფლუმინენსე (2) კარიოკის ლიგის ჩემპიონი (1): 2005 რიოს თასის მფლობელი (1): 2005 რეალ მადრიდი (22) ესპანეთის ჩემპიონი (5): 2006/07, 2007/08, 2011/12, 2016/17, 2019/20 ესპანეთის თასის მფლობელი (2): 2010/11, 2013/14 ესპანეთის სუპერთასის მფლობელი (4): 2008, 2012, 2017, 2020 ჩემპიონთა ლიგის გამარჯვებული (4): 2013/14, 2015/16, 2016/17, 2017/18 უეფა-ს სუპერთასის გამარჯვებული (3): 2014, 2016, 2017 მსოფლიო საკლუბო ჩემპიონატის გამარჯვებული (4): 2014, 2016, 2017, 2018 ბრაზილია (3) ოლიმპიადის ვერცხლის პრიზიორი (1): 2012 ოლიმპიადის ბრინჯაოს პრიზიორი (1): 2008 კონფედერაციის თასის გამარჯვებული (1): 2013 ბრაზილიის სერია A-ს წლის საუკეთესო ფეხბურთელი (1): 2006 უეფა-ს წლის გუნდის წევრი (1): 2011 მსოფლიოს საუკეთესო 11 FIFPro-ს ვერსიით (3): 2012, 2015, 2016 წლის გუნდის წევრი ESM-ის ვერსიით (1): 2015/16 მსოფლიო ჩემპიონატის საუკეთესო გუნდის წევრი (1): 2014 პრიმერა დივიზიონის სეზონის გუნდის წევრი (1): 2015/16 ჩემპიონთა ლიგის სეზონის გუნდის წევრი (1): 2015/16 პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) მარსელო ვიეირა და სილვა ჟუნიორი — ფიფას ჩანაწერი[დაარქივებული] ↑ The Best named at FIFA Football Awards. FIFA (9 იანვარი, 2017). დაარქივებულია ორიგინალიდან — 2018-05-20. ციტირების თარიღი: 12 იანვარი, 2017. ↑ The Liga BBVA 2015/16 Team of the Season. Liga de Fútbol Profesional (1 ივნისი, 2016). დაარქივებულია ორიგინალიდან — 2018-11-18. ციტირების თარიღი: 4 ივნისი, 2016. ↑ UEFA Champions League Squad of the Season. uefa.com (30 მაისი, 2016).